আর সারাদিনের এ কর্মসূচীকে বাস্তবায়নে সহযোগীতা করেন,গাড়াগ্রাম ইউনিয়নের স্বেচ্ছাসেবী সংগঠন শ্রম কল্যাণ পাবলিক পাঠাগার, ভোরের শালিক গ্রন্থাগার,বঙ্গবন্ধু স্মৃতি পাঠাগার ও গ্রাম পুলিশের সদস্যরা। সন্ধ্যা সাড়ে ৬টার সময় মারুফ হোসেন অন্তিকের সভাপতিত্বে ও শ্রম কল্যাণ পাবলিক পাঠাগারের প্রধান উদ্যোক্তা রিগ্যান মিয়ার সঞ্চালনায় প্রধান অতিথি হিসাবে বক্তব্য রাখেন কিশোরগঞ্জ উপজেলা পরিষদের চেয়ারম্যান রশিদুল ইসলাম। বিশেষ অতিথি হিসাবে বক্তব্য রাখেন কিশোরগঞ্জ উপজেলা নির্বাহী অফিসার এস এম মেহেদী হাসান,নীলফামারী জেলা পরিষদের সদস্য ফারুক হোসেন মিথুন,স্বেচ্ছাসেবক লীগের কেন্দ্রীয় কমিটির সমাজকল্যাণ বিষয়ক সম্পাদক নাফিউল করিম নাফা ও গাড়াগ্রাম ইউনিয়ন পরিষদের চেয়ারম্যান মরহুম মোসাদ্দেক হোসেনের বড় ভাই দবির উদ্দিন প্রমূখ। পরে বিভিন্ন ইভেন্টে অংশ গ্রহনকারীদের মধ্য থেকে বিজয়ীদের মাঝে পুরুস্কার বিতরণী শেষে এক মনোজ্ঞ সাংস্কৃতিক অনুষ্ঠানের মাধ্যমে দিনের কার্যসূচীর সমাপ্তি ঘটে।